विगतमा चीनको नेपालनीति भने भारतको भन्दा ठीक विपरित रह्यो । चीन महाशक्ति भएर पनि नेपालको हकमा उसले मध्यमशक्तिको जस्तो व्यवहार देखाउँदै आयो । शासनसत्तामा भएकासित राम्रो सम्बन्ध गर्नु चीनको नीति रह्यो । चिनिया राज्य(समाजको रणनीतिक संस्कृति त्यसको कारण थियो । त्यसो गर्दा चीनविरोधी भावना पनि नबढ्ने र कुनै मूल्य नचुकाइकन आफ्नो सामरिक हितको रक्षा पनि हुने चीनको बुझाइ हो । तर, त्यसको अर्को पाटो के भने जब नेपालमा प्रजातान्त्रिक आन्दोलन वा परिवर्तनकारी आन्दोलन हुन्थे तब अन्तिमसम्म राजाहरुको सबै मौसमको साथी चीन हुन्थ्यो ।
